Ανατόλι Κασίροφ

Ο Ανατόλι Κασίροφ (Μόσχα, 19 Μαΐου 1987) είναι Ρώσος καλαθοσφαιριστής, ο οποίος αγωνίζεται στη θέση του σέντερ.

Καριέρα
Ο Κασίροφ ξεκίνησε την επαγγελματική καριέρα του σε ηλικία δεκαοκτώ ετών, αγωνιζόμενος για την ΤΣΣΚΑ Μόσχας, κατακτώντας τρεις φορές το πρωτάθλημα Ρωσίας και δύο φορές την Ευρωλίγκα και το κύπελλο Ρωσίας. Πριν ενταχθεί στους κόλπους της ομάδας της Μόσχας, είχε αγωνιστεί στα τμήματα υποδομής του Τρίντα Σπορτ.

Το 2008/09, μεταγράφηκε στη Σπαρτάκ Αγίας Πετρούπολης, ενώ την επόμενη σεζόν υπέγραψε στη γερμανική Μίτελντόιτσερ, κατακτώντας τη δέκατη θέση της Μπουντεσλίγκα.

Για τη σεζόν 2010/11, συμφώνησε με τους Τούμπινγκεν Τάιγκερς και τον Απρίλιο του 2011 υπέγραψε στον Άρη για να αγωνιστεί στα πλέι-οφ του ελληνικού πρωταθλήματος.Στη Θεσσαλονίκη ο Ανατόλι Κασίροφ - Άρης - SPORT 24 Με τους "κίτρινους" σημείωσε 61 πόντους σε 11 παιχνίδια και βοήθησε την ομάδα του να καταλάβει την τέταρτη θέση στην τελική κατάταξη.

Επέστρεψε στη Σπαρτάκ Αγίας Πετρούπολης για δύο χρονιές, ενώ ξεκίνησε τη σεζόν 2013-14 στη λετονική Βέντσπιλς.Anatoly Kashirov signs with BK Ventspils - SportandoAnatoly Kashirov did not pass tryout with BK Ventspils Στη συνέχεια υπέγραψε και πάλι στους Τούμπινγκεν Τάιγκερς, όπου παρέμεινε μέχρι το 2015.

Το 2015, ξεκίνησε να αγωνίζεται για την ομάδα της Χίμκι Μόσχας,Turn off the Star - Basketball Club Khimki αλλά ολοκλήρωσε τη σεζόν στη Σπαρτάκ Αγίας Πετρούπολης. Το καλοκαίρι του 2016, μεταγράφηκε στη Ζούκιγια από τη Λιθουανία.

Παραπομπές

Πηγές
 KASHIROV, ANATOLY - Euroleague.net
 Anatoly Kashirov - Eurobasket
 Anatoly Kashirov: WALTER Tigers Tübingen

Κατηγορία:Ρώσοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Καλαθοσφαιριστές Σπαρτάκ Αγίας Πετρούπολης
Κατηγορία:Καλαθοσφαιριστές Τάιγκερς Τίμπινγκεν
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές λετονικών συλλόγων
Κατηγορία:Καλαθοσφαιριστές λιθουανικών συλλόγων
Κατηγορία:Σέντερ